Rashford fullroser Zlatan: – Uerstattelig
Et kommersielt samarbeid med Norsk Tipping – Dere vil se resultatene i årene som kommer. Det jeg har lært av Zlatan, er uerstattelig, sier den unge United-spissen i et intervju med Manchester Evening News. Besøk vår oddstipsside Tipster her! Rashford har overtatt hovedansvaret for å score Manchester Uniteds mål etter at Zlatan pådro seg en alvorlig kneskade som vil holde ham ute av spill i lang tid. Nå får svensken ros for måten han har veiledet den talentfulle 19-åringen på denne sesongen. – Ingen annen spiss i verden kunne kommet inn og lært meg så mye som han har gjort. Ingen kunne lært meg så mye om fotball og mentalitet som ham. Resultatene kommer til å vise seg, sier Rashford.Han forteller at det spesielt er én ting han kommer til å ta med seg etter å ha hatt Zlatan som mentor. – For meg er det mentaliteten han har kommet inn med. Det er den viktigste tingen jeg vil prøve å ta med meg fra det han har gitt oss. Mentaliteten hans er det som gjør at han ligger i forkant av alle andre, sier Rashford. Lest denne? Pogba oppgitt over kritikken Manchester United-manager José Mourinho var raskt ute med å spå at Zlatans tilstedeværelse kunne være til nytte for den unge spissen. – Zlatan er strålende med ungguttene. Jeg tror dette er en gave for Rashford, sa Mourinho ifølge ESPN i august. Sjekk de siste fotballryktene her:Rashford slo igjennom som lyn fra klar himmel forrige sesong, da han på våren gikk fra ukjent tenåring til å score fem mål på 11 Premier League-kamper. Denne sesongen har han ikke vært like effektiv, med fem mål på 14 kamper fra start og 13 innhopp, men det skyldes også at han ofte har blitt brukt som kantspiller når Zlatan har spilt spiss. Rashford, som har vist gode tendenser med tre mål på de fem siste kampene, forteller at utviklingen har vært enorm under José Mourinho – til tross for at målene ikke har kommet like hyppig. – Mourinhos innflytelse på de unge spillerne, spesielt, er fantastisk. Vi vil at det skal fortsette, for han gjør oss til bedre spillere. Når jeg nå spiller på venstre eller høyre, ser jeg andre ting enn tidligere. Det er ting jeg ikke hadde naturlig i meg, sier Rashford til Telegraph og fortsetter: – Jeg mener utviklingen min har gått veldig bra hele veien. Neste sesong kommer jeg til å ha enda mer erfaring i forskjellige situasjoner. Studio diskuterer hvem som kan erstatte Zlatan i United:Når United skal besøke Manchester City i en nøkkelkamp om topp fire-plassene, er det høyst trolig med Rashford på topp. 19-åringen har vært skarp i den posisjonen i det siste og blir den største måltrusselen å se opp for for Pep Guardiolas menn. Lynraske Rashford trives ekstra godt når han får mye bakrom å løpe i, og det tror vi i aller høyeste grad han får mot et særdeles ustabilt City-forsvar. Hjemmelaget kommer til å styre kampen, men det vil trolig bli nok av kontringsmuligheter for United. Derfor tror vi på følgende spill: Marcus Rashford scorer for Manchester United mot Manchester City til 3,50 i odds. Kampen vises på TV 2 Sport Premium. Spillestopp er klokken 20.55. KOMMERSIELT SAMARBEID VG har et kommersielt samarbeid med Norsk Tipping, som innebærer at VG får en andel av inntektene fra spill i regi av tippeselskapet på våre plattformer. Norsk Tipping har ingen innflytelse på temavalg eller innhold, som er utelukkende basert på redaksjonelle vurderinger.
Zlatan Ibrahimovic (35) har hatt en helt spesiell rolle overfor unggutten Marcus Rashford (19).